Γεγονότα Ιουλίου 2020

Γεγονότα το 2020 : Ιανουάριος • Φεβρουάριος • Μάρτιος • Απρίλιος • Μάιος • Ιούνιος • Ιούλιος • Αύγουστος • Σεπτέμβριος • Οκτώβριος • Νοέμβριος • Δεκέμβριος Παρατίθενται παράκατω σημαντικά γεγονότα απ' όλο τον κόσμο που συνέβησαν το μήνα Ιούλιο του 2020, συνοδευόμενα από τις πηγές μέσω των οποίων μεταδόθηκαν.

 Πόλεμος και επιθέσειςΈνοπλοι σκοτώνουν τουλάχιστον 24 άτομα σε επεισόδιο μαζικών πυροβολισμών σε κέντρο αποτοξίνωσης από ναρκωτικά στο Ιραπουάτο του Μεξικού.(Reuters) Τουλάχιστον 81 διαδηλωτές σκοτώθηκαν από τις δυνάμεις ασφαλείας στην αιθιοπική περιφέρεια Ορόμο, ενώ έγιναν και συλλήψεις διαπρεπών πολιτικών, όπως ο Τζαβάρ Μοχάμεντ. Οι διαδηλώσεις ξεκίνησαν μετά τον θάνατο του μουσικού Χατσάλου Χουντέσα. (BBC)Υγεία και περιβάλλονΠανδημία COVID-19 Ο αριθμός των νεκρών από τον κορονοϊό στη Βραζιλία υπερβαίνει τις 60.000. (Reuters) Το Συμβούλιο Ασφαλείας Ηνωμένων Εθνών απαιτεί την άμεση κατάπαυση των εχθροπραξιών στις ζώνες του πολέμου, λόγω της πανδημίας COVID-19 και των συνεπειών της. (NPR)Νόμος και έγκλημαΣυλλαμβάνονται από την αστυνομία του Χονγκ Κονγκ περισσότερα από 300 άτομα που έλαβαν μέρος στις απαγορευμένες διαδηλώσεις για την 1η Ιουλίου έπειτα από την ψήφιση του νέου αντιτρομοκρατικού νόμου, με τον οποίο προβλέπεται ποινή ισόβιας κάθειρξης στους κατηγορούμενους για τρομοκρατία και έκδοση στην Κίνα για να δικαστούν. (Reuters) Πόλεμος και επιθέσειςΈνοπλοι που οδηγούν μοτοποδήλατα σκοτώνουν σε επίθεση 32 χωρικούς της εθνοτικής ομάδας Νοτγκόν σε χωριό της περιφέρειας Μοπτί του Μάλι. (Reuters)Καταστροφές και δυστυχήματαΤουλάχιστον 162 εργάτες σκοτώνονται από κατολίσθηση σε ορυχείο ίασπη στη Χπακάντ της Μιανμάρ. (BBC)Πολιτική και εκλογέςΠαραιτείται ο υπουργός Υγείας της Νέας Ζηλανδίας Ντέιβιντ Κλαρκ έπειτα από λάθη στο ζήτημα της ασφάλειας λίγο μετά την άρση της καραντίνας και των περιοριστικών μέτρων για την COVID-19. Ο Κλαρκ επικρίθηκε έντονα για τη διπλή παραβίαση της καραντίνας και από τον ίδιο. (Reuters) Καταστροφές και δυστυχήματαΑπό τη μετωπική σύγκρουση ενός επιβατηγού τρένου με βαν που μεταφέρει προσκυνητές Σιχ κοντά στη Σεϊ[χουπούρα του Πουντζάμπ στο Πακιστάν σκοτώνονται τουλάχιστον 21 άτομα. (BBC via Yahoo! News) Από έκρηξη σε εργοστάσιο πυροτεχνημάτων στο Χεντέκ της επαρχίας Σακάρια της Τουρκίας σκοτώνονται δύο άτομα και άλλα 73 τραυματίζονται. (AP)Υγεία και περιβάλλονΠανδημία COVID-19 στην Ευρώπη Η Ευρωπαϊκή Ένωση εγκρίνει τη χρήση του φαρμάκου ρεμδεσιβίρη για τη θεραπεία των σοβαρών κρουσμάτων COVID-19. (DW)Πολιτική και εκλογέςΠολιτική της Γαλλίας Νέος πρωθυπουργός της Γαλλίας διορίζεται από τον πρόεδρο Εμανουέλ Μακρόν ο Ζαν Καστέξ έπειτα από την παραίτηση του Εντουάρ Φιλίπ εν μέσω φημολογίας για επικείμενο ανασχηματισμό της κυβέρνησης. (CNBC) (Politico)ΑστρονομίαΟ κομήτης C/2020 F3, ο λαμπρότερος στον νυχτερινό ουρανού του βορείου ημισφαιρίου από το 1997 και έπειτα, περνάει από το περίηλιό του ΟικονομίαΠανδημία COVID-19 Επαναλειτουργούν τα κουρεία και οι μπιραρίες στην Αγγλία για πρώτη φορά από τον Μάρτιο. (NBC) Νόμος και έγκλημαΠανδημία COVID-19 Οδηγός λεωφορείου στην πόλη Μπαγιόν της Γαλλίας είναι εγκεφαλικά νεκρός έπειτα από επίθεση επιβατών οι οποίοι αρνήθηκαν να φορέσουν μάσκες προσώπου. (BBC)ΔυστυχήματαΕκφράζονται φόβοι για 8 νεκρούς έπειτα από τη σύγκρουση στον αέρα δύο αεροσκαφών ενώ πετούσαν πάνω από τη Λίμνη Κερ ντ' Αλέν στο Άινταχο των ΗΠΑ. Ήδη έχουν ανασυρθεί δύο σοροί. (CNN)Υγεία και περιβάλλονΠανδημία COVID-19 Το Ιράν ανακοινώνει αριθμό ρεκόρ ως σήμερα, με 163 νεκρούς μέσα σε μία ημέρα. Ο συνολικός αριθμός των θυμάτων στη χώρα είναι πλέον στις 11.571. (Reuters)Πολιτική και εκλογέςΚροατικές βουλευτικές εκλογές (2020) Παρά την πανδημία του κορονοϊού, διεξάγονται βουλευτικές εκλογές στην Κροατία. (Reuters) Γενικές εκλογές της Δομινικανής Δημοκρατίας (2020) Έπειτα από μία αναβολή λόγω της πανδημίας, στη Δομινικανή Δημοκρατία διεξάγονται γενικές εκλογές για Πρόεδρο, Βουλή και Γερουσία. (BBC) Ο συντηρητικός υποψήφιος Λουίς Αμπιναδέρ ανακηρύσσεται νικητής των προεδρικών εκλογών, θέτοντας τέρμα σε 16 χρόνια κεντροαριστερής διακυβέρνησης. (BBC) Η Γιουρίκο Κόικε κερδίζει 2η θητεία ως Κυβερνήτης του Τόκιο. (AP) Καταστροφές και δυστυχήματαΣτην Ιαπωνία ο αριθμός των θυμάτων από τις πλημμύρες στη νήσο Κιούσου αυξήθηκε στα 40, με άλλα 10 άτομα να εξακολουθούν να αγνοούνται. (ABC News) Από την ανατροπή ενός βυτιοφόρου καυσίμων στην Πουέμπλο Βιέχο της βόρειας Κολομβίας προκαλείται φωτιά, με αποτέλεσμα να σκοτωθούν 7 άτομα και να τραυματιστούν περισσότερα από άλλα 40, όταν πήγαν να μαζέψουν τα χυμένα καύσιμα. (BBC)Πολιτική και εκλογέςΤο Κογκρέσο και το Ανώτατο Εκλογικό Δικαστήριο της Βραζιλίας ανακοινώνουν την αναβολή των δημοτικών εκλογών, για τις 15 Νοεμβρίου (1ος γύρος) και για τις 29 Νοεμβρίου (2ος γύρος), λόγω της πανδημίας COVID-19. (Folha de S. Paulo)Επιστήμη και τεχνολογίαΕκτοξεύεται με επιτυχία από το Ισραήλ ο αναγνωριστικός δορυφόρος Ofeq-16 με έναν πύραυλο Shavit. (Times of Israel) Καταστροφές και δυστυχήματαΑπό τη βουτιά λεωφορείου που μεταφέρει φοιτητές σε δεξαμενή στην Ανσούν της Κίνας σκοτώνονται 21 και τραυματίζονται 16 άτομα. (Reuters) Τουλάχιστον 20 άτομα σκοτώνονται και άλλα 2 τραυματίζονται σε σύγκρουση τρένων κοντά στο Πέρνινκ της Τσεχίας. (Reuters) Στην Ουκρανία έξι άτομα πέθαναν από τις δασικές πυρκαγιές στο Λουχάνσκ, οι οποίες πιθανότατα οφείλονται σε εμπρησμό. Καταστράφηκαν 120 σπίτια. (The National)Πολιτική και εκλογέςΠανδημία COVID-19 Ο Αντιπρόεδρος του Ισημερινού Ότο Σονενχόλτσερ παραιτείται αναφορικά με τους χειρισμούς της πανδημίας COVID-19 από την κυβέρνηση. (Reuters) Οι ΗΠΑ επίσημα διακηρύσσουν ότι θα αποχωρήσουν από τον Παγκόσμιο Οργανισμό Υγείας το 2021. (The Guardian) Πόλεμος και επιθέσειςΗ Διεθνής Αμνηστία σε έκθεσή της κατηγορεί τις ένοπλες δυνάμεις της Μιανμάρ για φόνους αμάχων (μεταξύ αυτών και παιδιά) σε αεροπορικές επιθέσεις. (Al Jazeera) Μαζικός τάφος με 180σορούς ανακαλύπτεται στην Τζιμπό της Μπουρκίνα Φάσο, στο χώρο όπου οι ένοπλες δυνάμεις πολεμούν τζιχαντιστές. Υπάρχουν υποψίες ότι οι κυβερνητικές δυνάμεις της Μπουρκίνα Φάσο έχουν ανάμιξη σε εξωδικαστικές εκτελέσεις. (BBC)Καταστροφές και δυστυχήματαΈνα άτομο σκοτώνεται και άλλα 4 τραυματίζονται από την κατάρρευση ενός γερανού ύψους 20 μέτρων στην περιφέρεια Μπάου του ανατολικού Λονδίνου. (Reuters)Υγεία και περιβάλλονΠανδημία COVID-19 Οι ΗΠΑ ξεπερνούν τα 3 εκατ. κρούσματα COVID-19 και σημειώνουν ρεκόρ σε μία ημέρα, με 62.021 νέα κρούσματα. (USA Today)Πολιτική και εκλογέςΠολιτική της Ακτής Ελεφαντοστού Στην Ακτή Ελεφαντοστού ο πρωθυπουργός Αμαντού Γκον Κουλιμπαλί πεθαίνει εν ενεργεία από ξαφνική ασθένεια στη διάρκεια υπουργικού συμβουλίου. (BBC)ΑθλητισμόςΕπιπτώσεις της COVID-19 στον αθλητισμό Επιστρέφει η αγωνιστική περίοδος του 2020 της ποδοσφαιρικής κατηγορίας Major League Soccer ]έπειτα από διάλειμμα 4 μηνών λόγω της πανδημίας κορονοϊού.(Fox News) Πολιτική και εκλογέςΝεκρός βρίσκεται ο δήμαρχος της Σεούλ Παρκ Γον Σουν, ο οποίος είχε κηρυχθεί αγνοούμενος την ίδια ημέρα. (Yonhap News Agency) Ο Ιρλανδός υπουργός Οικονομικών Πασκάλ Ντόναχιου εκλέγεται πρόεδρος του Eurogroup, επικρατώντας της Ισπανίδας Νάντια Καλβίνιο και του Λουκεμβούργιου Πιέρ Γκραμενιά. Θα ατικαταστήσει τον Μάριο Σεντένο. (Politico) Πόλεμος και επιθέσειςΗ αστυνομία του Μάλι κάνουν χρήση δακρυγόνων και ανοίγουν πυρ εναντίον αντικυβερνητικών διαδηλωτών που κατέλαβαν το κτήριο του κοινοβουλίου και τα γραφεία του κρατικού ραδιοτηλεοπτικού φορέα Office de Radiodiffusion-Télévision du Mali στην Μπαμακό. Τουλάχιστον ένα άτομο πέθανε από τα τραυματά του. (Reuters)ΚουλτούραΟ Τούρκος πρόεδρος Ρετζέπ Ταγίπ Ερντογάν εκδίδει προεδρικό διάταγμα με το οποίο μετατρέπεται ξανά σε τζαμί ο ναός της Αγίας Σοφίας, έπειτα από τη δικαστική ακύρωση της απόφασης του 1934 με την οποία ο ναός είχε μετατραπεί σε μουσείο. (CNN)ΟικονομίαΔιεύρυνση της Ευρωζώνης Η Ευρωπαϊκή Κεντρική Τράπεζα κάνει δεκτές τη Βουλγαρία και την Κροατία στον Ευρωπαϊκό Μηχανισμό Συναλλαγματικών Ισοτιμιών, το υποχρεωτικό στάδιο για τι χώρες που επιθυμούν να υιοθετήσουν το ευρώ. (Reuters)Νόμος και έγκλημαΠανδημία COVID-19 Πεθαίνει από τα τραύματά του ο οδηγός του λεωφορείου που ήταν εγκεφαλικά νεκρός έπειτα από επίθεση που υπέστη από επιβάτες που αρνήθηκαν να φορέσουν μάσκες προσώπου στην πόλη Μπαγιόν της Γαλλίας. (BBC)Πολιτική και εκλογέςΓενικές εκλογές της Σινγκαπούρης (2020) Διενεργούνται γενικές εκλογές στη Σιγκαπούρη. Το κυβερνών Κόμμα Λαϊκής Δράσης αναμένεται να αποκτήσει αυτοδυναμία, παρότι τις περισσότερες έδρες κερδίζει το Κόμμα Εργατών. (Reuters) Τέχνες και πολιτισμόςΈνα σφραγισμένο αντίγραφο του βιντεοπαιχνιδιού της Nintendo Entertainment System Super Mario Bros., που χρονολογείται από το 1985, πωλείται αντί 114.000 δολαρίων, πετυχαίνοντας παγκόσμιο ρεκόρ για ένα βιντεοπαιχνίδι. (Nintendo Life) Το Παγκόσμιο Συμβούλιο Εκκλησιών, που αριθμεί 350 εκκλησίες ως μέλη, καλεί τον Τούρκο πρόεδρο Ρετζέπ Ταγίπ Ερντογάν να ανακαλέσει την απόφασή του να μετατρέψει την Αγία Σοφία ξανά σε τζαμί. (BBC)Νόμος και έγκλημαΤουλάχιστον 5 άτομα σκοτώνονται και απελευθερώνονται αρκετοί όμηροι έπειτα από επέμβαση της αστυνομίας σε πεντηκοστιανό ναό στην Γκάουτενγκ της Νότιας Αφρικής. Περισσότερα από 40 άτομα συλλαμβάνονται.(Reuters) (BBC) (AP)Πολιτική και εκλογέςΣτο Χονγκ Κονγκ διεξάγονται προκριματικές εκλογές για τους φιλοδημοκρατικούς πολιτικούς, προκειμένου να εκλέξουν αντιπροσώπους ώστε να κατέλθουν ως υποψήφιοι στις επερχόμενες βουλευτικές εκλογές τον Σεπτέμβριο.(Reuters) Πόλεμος και επιθέσειςΕννέα άτομα σκοτώνονται και άλλα 20 άτομα τραυματίζονται σε επίθεση με πυροβολισμούς σε ένα στρατόπεδο για αστέγους στην πόλη Κουτούμ του Σουδάν. (Al Jazeera)Υγεία και περιβάλλονΠανδημία COVID-19 Ο αριθμός των νεκρών στο Μεξικό αυξάνεται σε άνω των 35.000, ξεπερνώντας της Ιταλίας. (Reuters)Νόμος και έγκλημαΕν μέσω μεταρρυθμίσεων, η κυβέρνηση του Σουδάν απαγορεύει τον ακρωτηριασμό των γυναικείων γεννητικών οργάνων, αποποινικοποιεί την απoστασία (άρνηση της θρησκείας) και αίρει την 36χρονη απαγόρευση στην κατανάλωση αλκοόλ από Μουσουλμάνους, όπως αναφέρεται σε ανακοίνωση του υπουργού Δικαιοσύνης. (BBC)Πολιτική και εκλογέςΠολωνικές προεδρικές εκλογές (2020) Διενεργείται ο δεύτερος γύρος των προεδρικών εκλογών στην Πολωνία. (The Guardian) Πολιτική και εκλογέςΠολωνικές προεδρικές εκλογές (2020) Η Εθνική Εκλογική Επιτροπή της Πολωνίας ανακοινώνει ότι νικητής του δεύτερου γύρου των προεδρικών εκλογών στη χώρα είναι ο κάτοχος της προεδρίας, Αντρέι Ντούντα, ο οποίος επανεξελέγη με ποσοστό 51,2% επικρατώντας του Ραφάλ Τερζακόβσκι. (BBC) Πολιτική της Ακτής Ελεφαντοστού Παραιτείται ο αντιπρόεδρος της Ακτής Ελεφαντοστού Ντανιέλ Καμπλάν Ντινκάν λίγο μετά το θάνατο του πρωθυπουργού Αμαντού Γκον Κουλιμπαλί. (Reuters) Πόλεμος και επιθέσειςΣτην Κεντροαφρικανική Δημοκρατία σκοτώνεται ένας άντρας από τη Ρουάντα, ο οποίος υπηρετούσε στην ειρηνευτική δύναμη των Ηνωμένων Εθνών και άλλα δύο άτομα τραυματίζονται σε ενέδρα που σημειώνεται σε κονβόι στη Νανά Μαμπερέ.(Al Jazeera)Υγεία και περιβάλλονΗ Μογγολία θέτει 5 νομούς της σε καραντίνα 6 ημερών έπειτα από το θάνατο ενός 15χρονου αγοριού από βουβωνική πανώλη στην απομακρυσμένη επαρχία Γκόμπι-Αλτάι. (AFP via Al Arabiya)Νόμος και έγκλημαΜε ψήφους 5–4 το Ανώτατο Δικαστήριο των ΗΠΑ αποφασίζει να αρθεί η αναστολή 4 εκτελέσεων που ήταν προγραμματισμένες για τους μήνες Ιούλιο και Αύγουστο. Ως αποτέλεσμα, ο καταδικασμένος για φόνο, Ντάνιελ Λιούις Λι, εκτελείται με θανατηφόρα ένεση. (The Washington Post) Καταστροφές και δυστυχήματαΤουλάχιστον 50 άτομα έχουν πεθάνει από τις πλημμύρες λόγω των μουσώνων στο Ασάμ της Ινδίας.(BBC)Υγεία και περιβάλλονΠανδημία COVID-19 Καραντίνα και κλείσιμο επιχειρήσεων διάρκειας δύο εβδομάδων επιβάλλεται σε τμήματα της Ινδίας, όπου καταγράφονται καθημερινά 30.000 νέα κρούσματα. (Time) Αρχειοθετήθηκε 2020-07-16 στο Wayback Machine.Νόμος και έγκλημαΜία γυναίκα νεκρή και δύο άλλα άτομα τραυματίες είναι ο απολογισμός σειράς επιθέσεων με μαχαίρι στο Σάρπσμποργκ της Νορβηγίας. Συλλαμβάνεται ένας νορβηγός για την επίθεση. (BBC) Πολιτική και εκλογέςΒουλευτικές εκλογές της Βόρειας Μακεδονίας (2020) Στις κάλπες για την ανάδειξη των μελών του κοινοβουλίου προσέρχονται οι ψηφοφόροι στη Βόρεια Μακεδονία. Είναι οι πρώτες εκλογές έπειτα από τη μετονομασία της χώρας. Η ψηφοφορία αναβλήθηκε αναγκαστικά λόγω της πανδημίας του κορονοϊού.(The Guardian) Πολιτική και εκλογέςΒουλευτικές εκλογές της Βόρειας Μακεδονίας (2020) Η Σοσιαλδημοκρατική Ένωση Μακεδονίας αναμένεται να κερδίσει τις περισσότερες ψήφους στις χθεσινές εκλογές, με δεύτερο τον εθνικιστικό συνασπισμό VMRO-DPMNE. (DW) Πολιτική της Γκαμπόν Η Ροζ Κριστιάν Ραποντά γίνεται η πρώτη γυναίκα πρωθυπουργός της Γκαμπόν. (Bloomberg) Πολιτική του Σουρινάμ Τρεις μέρες μετά την εκλογή τους χωρίς αντίπαλο, ορκίζονται και αναλαμβάνουν καθήκοντα ο Τσεν Σαντόχι ως πρόεδρος και ο Ρόνι Μπρούνσβαϊκ ως αντιπρόεδρος του Σουρινάμ. (waterkant.net) Υγεία και περιβάλλονΠανδημία COVID-19 Ο Πρόεδρος του Μεξικού Αντρές Μανουέλ Λόπες Ομπραδόρ ανακοινώνει ότι θα δωρίσει το 1/4 του μηνιαίου μισθού του (σύνολο μισθού: 4.806 δολάρια ΗΠΑ) προκειμένου να βοηθήσει τις υγειονομικές υπηρεσίες στην αντιμετώπιση του ιού. (Reuters) Η Ινδία υπερβαίνει το 1 εκατομμύριο κρούσματα. Ο αριθμός των θανάτων φτάνει τις 25.000. (BBC)Νόμος και έγκλημαΔιαδηλώσεις για τον Τζορτζ Φλόιντ Διαδηλωτές στο Σικάγο των ΗΠΑ αποπειρώνται να απομακρύνουν ένα άγαλμα του Κολόμβου στο Πάρκο Γκραντ, με αποτέλεσμα να επέμβει η αστυνομία. (Newsweek) Υγεία και περιβάλλονΠανδημία COVID-19 Η Ινδονησία γίνεται η χώρα με τα περισσότερα κρούσματα στη Νοτιοανατολική Ασία, έχοντας καταγράψει 84.882. (Reuters)Πολιτική και εκλογέςΣτην Ταϊλάνδη η μεγαλύτερη σε όγκο αντικυβερνητική διαδήλωση από το πραξικόπημα του 2014 λαμβάνει χώρα στο Μνημείο της Δημοκρατίας στην Μπανγκόκ, όπου γύρω στα 2.500 απαιτούν την παραίτηση της κυβέρνησης, να διαλυθεί το κοινοβούλιο και ένα νέο σύνταγμα. Οι διαδηλωτές αψηφούν την απαγόρευση συγκεντρώσεων που έχει επιβληθεί στο πλαίσιο των μέτρων κατά του κορονοϊού. (Reuters) Νόμος και έγκλημαΈνας άντρας από την Αλγερία πεθαίνει στην Αμβέρσα του Βελγίου, όταν γονατίζει στην πλάτη του ένας αστυνομικός στη διάρκεια σύλληψης έξω από μπαρ. Ο θάνατος συγκρίνεται με τη δολοφονία του Τζορτζ Φλόιντ στις ΗΠΑ. (BBC)Πολιτική και εκλογέςΣυριακές βουλευτικές εκλογές (2020) Οι πολίτες στη Συρία συρρέουν στις κάλπες για την εκλογή 250 εδρών στο κοινοβούλιο. Είναι η πρώτη φορά που διενεργούνται εκλογές σε περιοχές οι οποίες προηγουμένως βρίσκονταν υπό τον έλεγχο των αντικυβερνητικών δυνάμεων. (DW) Ο 91χρονος ηγέτης του Κουβέιτ, Εμίρης Σαμπάχ αλ-Άχμαντ αλ-Τζαμπρ αλ-Σαμπάχ υποβάλλεται σε επιτυχημένη χειρουργική επέμβαση και νοσηλεύεται. Ο 83χρονος διάδοχος του θρόνου Ναγουάφ αλ-Άχμαντ αλ-Τζαμπρ αλ-Σαμπάχ αναλαμβάνει ορισμένα από τα καθήκοντα του εμίρη για βραχύβιο χρονικό διάστημα, μέχρι την αποθεραπεία του εμίρη. (AP)Επιστήμη και τεχνολογίαΕκτοξεύεται με επιτυχία από τη Mitsubishi Heavy Industries προς τον πλανήτη Άρη η διαστημική ερευνητική συσκευή των Ηνωμένων Αραβικών Εμιράτων Hope, από το Διαστημικό Κέντρο Τανεγκασίμα στην Ιαπωνία. Είναι η πρώτη αποστολή στον Άρη στον αραβικό κόσμο. (The Independent) Πόλεμος και επιθέσειςΔεύτερος εμφύλιος πόλεμος της Λιβύης Σε συνεδρίαση που διεξάγεται κεκλεισμένων των θυρών, το Κοινοβούλιο της Αιγύπτου εξουσιοδοτεί τον στρατό να επέμβει στη γειτονική Λιβύη. (ABC News)Διεθνείς σχέσειςΗ σύνοδος κορυφής των ηγετών της ΕΕ για την αντιμετώπιση της πανδημίας του κορονοϊού καταλήγει σε αδιέξοδο για 4η συνεχή ημέρα. (BBC)Νόμος και έγκλημαΣτον Παναμά, αστυνομικοί συλλαμβάνουν ένα πρόσωπο ως ύποπτο για την επίθεση με πυροβολισμούς που έλαβε χώρα δύο ημέρες πριν και είχε ως αποτέλεσμα να σκοτωθούν 6 νεαρά άτομα. (BBC) Διεθνείς σχέσειςΕλληνοτουρκικές σχέσεις Η Ελλάδα κατηγορεί την Τουρκία για παραβίαση των χωρικών της υδάτων έπειτα από την έκδοση μιας NAVTEX από το Ναυτικό της Τουρκίας για "σεισμικές έρευνες" στα ανοικτά των ελληνικών νησιών στη Μεσόγειο μεταξύ Κύπρου και Κρήτης για το διάστημα από τις 21 Ιουλίου ως τις 2 Αυγούστου. (Reuters) Οι Ένοπλες Δυνάμεις της Ελλάδας τίθενται σε συναγερμό, καθώς τουρκικά μαχητικά αεροσκάφη εισέρχονται παράνομα στον ελληνικό εναέριο χώρο πάνω από τη Στρογγυλή Μεγίστης. (Ekathimerini)Νόμος και έγκλημαΑρχίζει η δίκη του πρώην ηγέτη του Σουδάν Ομάρ ελ-Μπεσίρ, ο οποίος κατηγορείται μεταξύ άλλων για το στρατιωτικό πραξικόπημα που ανέτρεψε την κυβέρνηση του Σαντίκ αλ Μαχντί το 1989. Αν καταδικαστεί, ο πρώην ηγέτης αντιμετωπίζει τη θανατική ποινή. (Al Jazeera) Ένοπλος που κρατά εκρηκτικά παίρνει ομήρους 20 άτομα που επιβαίνουν σε λεωφορείο στην πόλη Λουτσκ της Ουκρανίας. (AP)Πολιτική και εκλογέςΗ κυβέρνηση του Μπόικο Μπορίσοφ στη Βουλγαρία επιζεί πρότασης μομφής με 124 ψήφους εναντίον της πρότασης έναντι 102 υπέρ., εν μέσω των αντικυβερνητικών διαδηλώσεων που κλιμακώνονται στη χώρα. (Reuters) ΚαταστροφέςΠλημμύρες πλήττουν την επαρχία Χα Γκιανγκ του Βιετνάμ με αποτέλεσμα τουλάχιστον 5 νεκρούς και την καταστροφή 2.800 σπιτιών. (VnExpress)Υγεία και περιβάλλονΠανδημία COVID-19 Ο αριθμός των κρουσμάτων της πανδημίας στην Αφρική τις 750.000. (Reuters) Πόλεμος και επιθέσειςΤο γραφείο του Γάλλου προέδρου Εμμανουέλ Μακρόν αναφέρει ότι σκοτώθηκε ένας Γάλλος στρατιώτης στη διάρκεια επιχειρήσεων εναντίων φανατικών ισλαμιστών στο Μαλί. Ειδικότερα, το τεθωρακισμένο στο οποίο επέβαινε ανατινάχθηκε με εκρηκτικό μηχανισμό. (Reuters)Υγεία και περιβάλλονΠανδημία COVID-19 Οι Ηνωμένες Πολιτείες ξεπερνούν τα 4 εκατομμύρια κρούσματα της COVID-19. (USA Today)Διεθνείς σχέσειςΟι ΗΠΑ καταδικάζουν τις χθεσινές αεροπορικές επιθέσεις με στόχο τους Ταλιμπάν στην επαρχία Χεράτ, που είχαν ως αποτέλεσμα να σκοτωθούν 45 άτομα, μεταξύ των οποίων και αρκετοί άμαχοι και παιδιά. (Reuters)Πολιτική και εκλογέςΒολιβιανές γενικές εκλογές (2020) Οι γενικές εκλογές που ήταν προγραμματισμένες να διενεργηθούν στη Βολιβία αναβάλλονται λόγω της πανδημίας COVID-19, από την οποία μολύνθηκαν περισσότερα από 64.000 άτομα και πέθαναν πάνω από 2.300. (Reuters) Ο 91χρονος εμίρης του Κουβέιτ, Σαμπάχ αλ-Άχμαντ αλ-Τζαμπρ αλ-Σαμπάχ μεταφέρεται αεροπορικώς στις ΗΠΑ για περαιτέρω θεραπεία έπειτα από την επιτυχημένη χειρουργική επέμβαση στην οποία πρόσφατα υποβλήθηκε. Τα ξένα ΜΜΕ κάνουν λόγο για νέα μάχη για τη διαδοχή στα μέλη της βασιλικής δυναστείας των αλ-Σαμπάχ. (AP)ΑθλητισμόςΗ ομάδα ποδοσφαίρου των Washington Redskins μετονομάζεται προσωρινά σε Washington Football Team για το υπόλοιπο του 2020. (The Washington Post) ΘρησκείαΜετατροπή Αγίας Σοφίας σε τζαμί: Μουσουλμάνοι πραγματοποιούν τις πρώτες τους προσευχές της Παρασκευής παρουσία του προέδρου της χώρας Ρετζέπ Ταγίπ Ερντογάν στον ιστορικό ναό της Αγίας Σοφίας στην Κωνσταντινούπολη, για πρώτη φορά μετά τη μετατροπή της από μουσείο σε τζαμί.(Hurriyet Daily News) Σε ένδειξη διαμαρτυρίας για τη μετατροπή του ιστορικού μνημείου σε τζαμί, οι καμπάνες σε ναούς στην Ελλάδα και στην Κύπρο χτυπούν πένθιμα και οι σημαίες κυματίζουν μεσίστιες. (in.gr)Νόμος και έγκλημαΤο Βιετνάμ απαγορεύει την εισαγωγή άγριων ζώων και των παραγώγων τους σε μία προσπάθεια για πρόληψη νέων πανδημιών. (BBC)Πολιτική και εκλογέςΝεαροί ακτιβιστές στην Ταϊλάνδη καίνε εικόνες του πρωθυπουργού Πραγιούθ Τσαν-ότσα και του αντιπροέδρου της κυβέρνησης και ζητούν την παραίτηση της κυβέρνησης σε αντικυβερνητικές διαδηλώσεις έξω από την έδρα της κυβέρνησης. (Reuters) Πόλεμος και επιθέσειςΣτο Νταρφούρ του Σουδάν σκοτώνονται τουλάχιστον 20 άτομα και άλλα 22 τραυματίζονται σε επίθεση με μαζικούς πυροβολισμούς στα νότια. (Reuters)Καταστροφές και δυστυχήματαΤρία άτομα σκοτώνονται από τη συντριβή μικρού αεροσκάφους πάνω σε σπίτι στη Βέσελ της Βόρειας Ρηνανίας-Βεστφαλίας. (BBC) Από τη συντριβή μικρού αεροσκάφους στο Μπλάττεν της Ελβετίας σκοτώνονται τέσσερα άτομα. (Il Messaggero)Πολιτική και εκλογέςΤο Κοινοβούλιο της Σομαλίας εγκρίνει πρόταση μομφής με ψήφους 170 προς 8 κατά της κυβέρνησης του πρωθυπουργού Χασάν Αλί Καΐρ. (Reuters) Γενικές εκλογές της Κεντροαφρικανικής Δημοκρατίας (2020) Στην Κεντροαφρικανική Δημοκρατία ο ανατραπείς πρόεδρος Φρανσουά Μποζιζέ ανακοινώνει ότι θα διεκδικήσει την προεδρία της χώρας, παρά τις κυρώσεις που του έχουν επιβληθεί από τα Ηνωμένα Έθνη και την έκδοση ενός εντάλματος σύλληψής του από τη σημερινή κυβέρνηση, για κατηγορίες που αφορούν εγκλήματα κατά της ανθρωπότητας. Από το 2013 η χώρα βρίσκεται σε εμφύλιο πόλεμο μεταξύ των Μουσουλμάνων και των Χριστιανών. (Reuters)Επιστήμη και τεχνολογίαΣτο αρχιπέλαγος Σβάλμπαρντ της Αρκτικής καταγράφεται ρεκόρ υψηλής θερμοκρασίας, με το θερμόμετρο να δείχνει 21,7°C (71,1°F) σύμφωνα με το Μετεωρολογικό Ινστιτούτο της Νορβηγίας. (Global News) Πόλεμος και επιθέσειςΠόλεμος στο Ντόνμπας Η κυβέρνηση της Ουκρανίας ολοκληρώνει τη συμφωνία της με τις δυνάμεις των ανταρτών για κατάπαυση του πυρός, η οποία θα ξεκινήσει από τα μεσάνυχτα. Ο πόλεμος στην ανατολική Ουκρανία σοβεί από το 2014, και έως σήμερα έχει αφήσει 14.000 νεκρούς. (AP)Καταστροφές και δυστυχήματαΔύο ενήλικες και ένα μωρό σκοτώνονται από τη συντριβή ενός αεροσκάφους τύπου Piper PA-32 στη Γουέστ Τζόρνταν της Γιούτα στις ΗΠΑ. Τραυματίζονται άλλα 4 άτομα. (CNN) Τα σωστικά συνεργεία της Μαλαισίας αρχίζουν έρευνες για να βρεθούν οι 24 Ροχίνγκια, οι οποίοι εκφράζονται φόβοι ότι έχουν πνιγεί στα ανοικτά των ακτών της Λανγκάουι. (Reuters) Σε δυστύχημα με λεωφορείο κοντά στη Φονγκ Νχα της επαρχίας Κουάνγκ Μπινχ του Βιετνάμ, όταν ο οδηγός πήγε να στρίψει, σκοτώνονται 15 άτομα και τραυματίζονται άλλα 21. (VnExpress)ΑθλητισμόςΕπιπτώσεις της πανδημίας COVID-19 στο ποδόσφαιρο συλλόγων: Η Λίγκα του Βιετνάμ γίνεται το πρώτο επαγγελματικό πρωτάθλημα ποδοσφαίρου στον κόσμο που αναβάλλεται για δεύτερη φορά λόγω της πανδημίας COVID-19. (VnExpress) Νόμος και έγκλημαΣτις 3 τα ξημερώματα, σημειώνεται αποτυχημένη δολοφονική απόπειρα εναντίον του δημοσιογράφου και εκδότη Στέφανου Χίου, έξω από το σπίτι του στα Βριλήσσια Αττικής. (ΣΚΑΪ)Τέχνες και κουλτούραΟ μουσικός Ντρέικ καταρρίπτει το ρεκόρ για τα 10 καλύτερα τραγούδια στην κορυφή του Billboard Hot 100, που μέχρι σήμερα είχε η Μαντόνα. (Billboard)ΟικονομίαΗ τιμή του χρυσού σημειώνει ρεκόρ, με 1.944 δολάρια ΗΠΑ ανά ουγγιά, καθώς συνεχίζεται η αβεβαιότητα για την παγκόσμια οικονομία καθώς αυξάνονται τα κρούσματα της COVID-19. Το προηγούμενο ρεκόρ είχε σημειωθεί το 2011 όταν η τιμή του χρυσού ήταν 1,921 δολάρια ανά ουγγιά. (CNN)Πολιτική και εκλογέςΓενικές εκλογές της Σιγκαπούρης (2020) Ο πρωθυπουργός της Σιγκαπούρης Λι Σιεν Λουνγκ και η νέα του κυβέρνηση ορκίζονται σε δύο διαφορετικές τοποθεσίες στην Ιστανά και στο κτήριο του Κοινοβουλίου λόγω της τήρησης αποστάσεων εξαιτίας της πανδημίας της COVID-19. (Channel News Asia) Αρχειοθετήθηκε 2020-07-27 στο Wayback Machine. Πόλεμος και επιθέσειςΔύο πρόσφυγες από το Σουδάν σκοτώνονται και άλλοι 5 τραυματίζονται όταν οι λιβυκές αρχές ανοίγουν πυρ εναντίον τους στη διάρκεια επιχειρήσεων στην πόλη Αλ Χούμα. (La Repubblica)Νόμος και έγκλημαΣε φυλάκιση 12 ετών και στην επιβολή προστίμου καταδικάζεται από το Ανώτατο Δικαστήριο της Μαλαισίας ο πρώην πρωθυπουργός Νατζίμπ Ραζάκ για διάφορα αδικήματα, μεταξύ των οποίων κατάχρηση εξουσίας και υπεξαίρεση. (Malay Mail) (BBC)(Channel News Asia) Αρχειοθετήθηκε 2020-07-29 στο Wayback Machine. ΟικονομίαΗ Κούβα χαλαρώνει ορισμένα από τα μέτρα για τις κρατικές εταιρίες και τους γεωργούς, επιτρέποντας τη χρήση του αμερικανικού δολαρίου στο εγχώριο εμπόριο. (Reuters) Η κυβέρνηση της Ζιμπάμπουε υπογράφει συμφωνία αξίας 3,5 δισ. $ με την Εμπορική Αγροτική Ένωση προκειμένου να αποζημιωθούν οι λευκοί γεωργοί για τη βίαιη έξωσή τους από τη γη τους στη διάρκεια του αμφιλεγόμενου προγράμματος για αναδασμό της γης τη δεκαετία του 2000, επί προεδρίας του Ρόμπερτ Μουγκάμπε. (CNN) Πόλεμος και επιθέσειςΣε μαζικούς πυροβολισμούς στην πολιτεία Κόγκι της Νιγηρίας σκοτώνονται τουλάχιστον 13 άτομα και άλλα 6 τραυματίζονται.(The Guardian Nigeria) Καταστροφές και δυστυχήματαΑπό έκρηξη στην Κοριγιάμα της Ιαπωνίας καταστρέφεται ένα εστιατόριο και σκοτώνεται ένα άτομο. Άλλα 18 τραυματίζονται με πιθανή αιτία να φέρεται η διαρροή αερίου.(The Mainichi Shimbun) Αρχειοθετήθηκε 2020-09-27 στο Wayback Machine. Από τη βύθιση αμφίβιου οχήματος του Σώματος των Αμερικανών Πεζοναυτών κοντά στη νήσο Σαν Κλεμέντε στις ακτές της Καλιφόρνια πεθαίνει ένας πεζοναύτης και άλλοι οκτώ αγνοούνται. (Reuters)Υγεία και περιβάλλονΠανδημία COVID-19 Ο αριθμός των ατόμων που ανέρρωσαν από την COVID-19 παγκοσμίως υπερβαίνει τα 10 εκατομμύρια. (Johns Hopkins University)Επιστήμη και τεχνολογίαΕξερεύνηση του Άρη Εκτοξεύεται με επιτυχία από το Ακρωτήριο Κανάβεραλ με τον πύραυλο Άτλας 5 η αποστολή Mars 2020 μεταφέροντας τη διαστημοσυσκευή Perseverance και το ελικόπτερο Ingenuity.Νόμος και έγκλημαΜεθυσμένος στρατιώτης σκοτώνει 12 άτομα και τραυματίζει άλλα 9 στη Λαϊκή Δημοκρατία του Κονγκό. (Reuters) ΟικονομίαΙστορικά χαμηλά παρουσίασαν οι δείκτες της ισπανικής οικονομίας το δεύτερο τρίμηνο του έτους, καθώς διαμορφώθηκαν στο 18,5% του ΑΕΠ. Η οικονομία εισέρχεται σε ύφεση και η χώρα γίνεται εκείνη που υπέστη τη μεγαλύτερη οικονομική καταστροφή στην Ευρώπη λόγω της πανδημίας.(El Mundo)Καταστροφές και δυστυχήματαΣε δυστύχημα με μικρό λεωφορείο σκοτώνονται τουλάχιστον 9 άτομα και ισάριθμα τραυματίζονται στη Δημοκρατία της Κριμαίας στη Ρωσία.(Reuters) Από τον εκτροχιασμό ενός τρένου υψηλής ταχύτητας στην Κοΐμπρα της Πορτογαλίας, σκοτώνονται 2 άτομα και τουλάχιστον άλλα 30 τραυματίζονται. (BBC)Υγεία και περιβάλλονΠανδημία COVID-19 Το Βιετνάμ αναφέρει τους δύο πρώτους νεκρούς από COVID-19. (VnExpress) Τα Φίτζι ανακοινώνουν τον πρώτο θάνατο από COVID-19, ενός ατόμου που είχε έρθει από την Ινδία. (RNZ)Πολιτική και εκλογέςΝομοθετικές εκλογές του Χονγκ Κονγκ (2020) Επικαλούμενη την απειλή της COVID-19, η επικεφαλής της κυβέρνησης του Χονγκ Κονγκ Κάρι Λαμ αποκτά έκτακτες εξουσίες και αναβάλλει τις εκλογές. (WNBC-TV)